શીર્ષક: લખનૌ-આગરા હાઇ વે પર કેમ ઊતર્યાં હવાઈ દળના વિમાન?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
35,000 કિલો વજનનું સી-130 જે સુપર હર્ક્યૂલીસ વિમાન હાઇ વે પર ઊતર્યું હતું

ભારતીય હવાઈ દળનાં 16 વિમાનોએ લખનૌ-આગરા એક્સપ્રેસ વે પર ટચ એન્ડ ગો તથા લેન્ડિંગની કવાયત હાથ ધરી હતી. 

ઉડ્ડયનની પરિભાષામાં 'ટચ એન્ડ ગો'નો અર્થ જમીનની અત્યંત નજીક પહોંચીને અથવા ક્ષણભર માટે જમીનને સ્પર્શીને ફરી ઉડાન ભરવી એવો થાય છે. 

લેન્ડિંગમાં વિમાનના જમીન પર ઉતરાણની પ્રક્રિયા કરવામાં આવતી હોય છે. 

તમને આ પણ વાંચવું ગમશે

આ ખાસ કવાયતના ભાગરૂપે 35,000 કિલો વજનનું સી-130 જે સુપર હર્ક્યૂલીસ વિમાન હાઇ વે પર ઊતર્યું હતું.

જ્યારે સુખોઈ-30 અને મિરાજ-30 વિમાનો ટચ ડાઉન કરીને ફરી ઊડી ગયાં હતાં. 

હાઇ વે પર વિમાનોએ અગાઉ પણ ઉતરાણકર્યું હતું 

હાઇ વે પર ઉતરાણ કરી રહેલું એર ફોર્સનું વિમાન

મિરાજ-2000 ફાઈટર પ્લેન અને સુખોઈ-30 ઉત્તર પ્રદેશના એક્સપ્રેસ વે પર અગાઉ બે વાર ઉતર્યાં હતાં. 

2015માં મિરાજ-2000એ પહેલીવાર ઉતરાણ કર્યું હતું.

ગયા વર્ષે નવેમ્બરમાં સુખોઈ-30 પ્લેન લખનૌ-આગરા એક્સપ્રેસ વેના 3.3 કિલોમીટર લાંબા હિસ્સા પર ઊતર્યું હતું. 

દેશમાં બારેક હાઇ વેની પસંદગી આ કવાયત માટે કરવામાં આવી છે. 

સારા એવા પ્રમાણમાં પહોળા હોય અને ફાઈટર જેટના ઉતરાણ માટે સક્ષમ હોય તેવા હાઇ વેની પસંદગી કરવામાં આવી છે.

એ હાઇ વેનો ઉપયોગ કટોકટીની સ્થિતીમાં વિમાનના ઉતરાણ માટે કરવામાં આવી શકે છે.

આ કવાયતનો હેતુ શું છે? કોઈ એરબેઝ પર બોમ્બ કે મિસાઈલ વડે હુમલો કરવામાં આવે અને તેના પર ઉતરાણ શક્ય ન હોય તો શું કરવું?

એ પરિસ્થિતીમાં હાઈવેનો ઉપયોગ લેન્ડિંગ સ્ટ્રીપ તરીકે કરી શકાય એ માટે આ કવાયત હાથ ધરવામાં આવી હોવાનું જણાવવામાં આવ્યું હતું.

ક્યા દેશોએ રસ્તાઓ પર ઊતાર્યાં છે વિમાન?

હાઇ વે પર પ્લેનના ઉતરાણની ક્ષમતા ભારત ઉપરાંત બીજા ક્યા દેશો પાસે છે?

વાસ્તવમાં આવી પરિસ્થિતી સર્જાઈ શકે? કોઈ યુદ્ધ દરમ્યાન આવું કરવામાં આવ્યું હતું?

હાઇ વે પર પ્લેનના ઉતરાણની ક્ષમતા ભારત ઉપરાંત બીજા ક્યા દેશો ધરાવે છે?

યુરોપ અને અમેરિકાથી શરૂ કરીને પાકિસ્તાન અને તાઈવાન સુધીના તમામ દેશોમાં આ પ્રકારના પ્રયોગ કરવામાં આવ્યા છે. 

સવાલ એ છે કે ફાઈટર જેટનું ઉતરાણ કરી શકાય એ રીતે હાઇ વે બનાવવામાં આવે છે?

News.com.au નામની વેબસાઈટ પર બેનેડિક્ટ બ્રૂકે લખ્યું છે કે ''મધ્ય જર્મનીના એ-44 ઓટોબાનને જુઓ તો તેમાં છૂપાયેલું રહસ્ય પહેલી નજરે ન દેખાય.

બર્ન નજીક રસ્તાનું નવું સ્વરૂપ દેખાય છે. એ-44 ઓટોબાન ત્યાં ગુપ્ત...